**Z A P I S N I K**

**9.** sjednice školskog odbora Gimnazije „Matija Mesić“ održane **9. travnja 2018.** godine s početkom u **8:00** sati u zgradi Gimnazije.

**Nazočni:** Jasna Bošković, Jasmina Beljan, Anita Holub, Danijela Zekušić, Sunčica Lovrić

Mihić i Anita Štivić

**Nisu nazočni:** Ines Martinović

Sjednici nazoče još Zlatko Markovinović, ravnatelj škole i Gorana Lavrenčić, tajnica škole.

Nakon što je predsjednica Školskog odbora Jasna Bošković utvrdila da sjednici prisustvuje većina članova i da sjednica može započeti za sjednicu je predložen sljedeći

DNEVNI RED

1. Usvajanje zapisnika 8. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

3. Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa do 60 dana bez raspisivanja natječaja

4. Donošenje odluke o dopuni Statuta Gimnazije „Matija Mesić“

5. Razno

Predloženi dnevni red jednoglasno je prihvaćen.

**Ad 1.**

Zapisnik 8. sjednice Školskog odbora usvojen je jednoglasno.

**Ad 2.**

Zbog odlaska Antuna Bitunjaca u mirovinu, za upražnjeno radno mjesto nastavnika tjelesne i zdravstvene kulture škola je 19. ožujka 2018. godine raspisala natječaj na neodređeno vrijeme s nepunim radnim vremenom za 18 sati nastave tjedno i za 2 sata na određeno vrijeme do 31.8.2018. godine.

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 27. ožujka 2018. godine. Na natječaj se javilo 5 kandidata i svi ispunjavaju uvjete natječaja.

Ravnatelj je za navedeno radno mjesto predložio Marina Bitunjca, magistra kineziologije koji već radi u školi na određeno vrijeme.

Članovi Školskog odbora su se složili s ravnateljevim prijedlog i podržali ga te jednoglasno donijeli

ODLUKU

Daje se suglasnost na ravnateljevu odluku o zasnivanju radnog odnosa  s izabranim kandidatom Marinom Bitunjcem sukladno  raspisanom natječaju.

Početak rada po ovom ugovoru je 9. travanja 2018. godine.

**Ad 3.**

Nakon što je nastavnik Marin Bitunjac zaposlen na upražnjeno mjesto profesora tjelesne i zdravstvene kulture, ravnatelj je predložio da se na radno mjesto profesorice Kristine Gelo koja je otišla na bolovanje (čuvanje trudnoće), a do raspisivanja i realizacije natječaja, primi Marina Mikendić, magistra kineziologije, po ugovoru do 60 dana. Školski odbor jednoglasno je podržao prijedlog ravnatelja.

Nakon odlaska profesorice engleskog jezika Nataše Blažić na bolovanje (čuvanje trudnoće), ravnatelj je predložio da se na njezino radno mjesto, do raspisivanja i realizacije natječaja, primi profesorica engleskog i španjolskog jezika Magdalena Zmaić, po ugovoru na 60 dana. Školski odbor jednoglasno je podržao prijedlog ravnatelja.

Nakon ravnateljevog obrazloženja članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa po ugovoru do 60 dana bez raspisivanja natječaja s predloženim kandidatima – Marinom Mikendić i Magdalenom Zmaić.

Početak rada je 9. travanj 2018. godine.

**Ad 4.**

Na sjednici Školskog odbora održanoj 30. siječnja 2018. godine donesen je Prijedlog odluke o dopuni Statuta Gimnazije „Matija Mesić“ koji je upućen osnivaču na prethodnu suglasnost. Županijska skupština je na 7. sjednici održanoj 27. ožujka 2018. godine donijela Zaključak o davanju prethodne suglasnosti na Prijedlog odluke o dopuni Statuta Gimnazije „Matija Mesić“, Slavonski Brod. Zaključak je zaprimljen 4. travnja 2018. godine.

Nakon kraćeg obrazloženja jednoglasno je donesena sljedeća

ODLUKA

* Donose se dopune Statuta Gimnazije „Matija Mesić“, Slavonski Brod.
* Odluka o dopuni Statuta Gimnazije „Matija Mesić“, Slavonski Brod, stupa na snagu osmog dana od dana objave na oglasnoj ploči Škole.

**Ad 5.**

Članovi Školskog odbora upoznati su sa zapisnikom inspekcijskog nadzora koji je obavio viši prosvjetni inspektor Ivica Vomš u postupku pokrenutom po službenoj dužnosti dana 14. ožujka 2018. godine podneskom dr.sc. Aleksandra Mone Macka Puheka.Uvidom u cijeli postupak inspekcija je utvrdila da nije bilo nepravilnosti.

Ravnatelj je pozvao sve članove Školskog odbora da 16.4.2018. svojim dolaskom uveličaju proslavu Dana županije koja će se održati u Glazbenoj školi s početkom u 10:30 sati. Istaknuo je kako će samu proslavu uveličati i nastupi učenika Gimnazije.

Sjednica završila u 8:45 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_